|  |  |
| --- | --- |
| PÁVEL KITTIKözépiskolai hallgatóTömörkény István Gimnázium és Szakközépiskola | SZŰCS ROLANDKözépiskolai hallgatóTömörkény István Gimnázium és Szakközépiskola |

Témavezetők:

|  |
| --- |
| Májer Mártaközépiskolai tanár, Tömörkény István Gimnázium és Művészeti Szakközépiskola |
| Nagy Gyulaegyetemi tanársegéd, SZTE TTIK |

A zöldterületek szerepe és fejlesztési lehetőségei Szeged- Makkosháza példáján

Napjainkban fokozott figyelem irányul a környezetszennyezésre, és annak az emberre gyakorolt hatásaira. Egyre több ember él városokban, ahol bizonyos szennyező anyagokkal szemben a lakosok kitettsége is nagyobb. A negatív hatásokat a városi zöldterületek képesek csökkenteni, ezért minden városban élő ember életminőségét befolyásolja, így érdemes a témával alaposabban foglalkozni. A növényzet nem csak széndioxidból oxigént állít elő, de megköti a levegőben szálló port, és felfogja a zajszennyezést is. Nem csak egészségesebb életteret, de jobb közérzetet is biztosít.
A dolgozat három fő kérdés megválaszolását tűzi ki célul. Milyen kapcsolat van a közterületek és zöldterületek között, illetve milyen zöldterület-típusokat különíthetünk el? Milyen hatással vannak a városi zöldterületek az ember életkörülményeire, milyen fejlesztési lehetőségei vannak? Egy korábbi kutatás eredményeit alapul véve utolsó fő kérdésünk, hogy milyennek tekinthető Szeged zöldterülettel való ellátottsága, illetve a kiválasztott mintaterületet Szeged-Makkosházán milyen típusú zöldterületnek tekinthetünk, illetve milyen fejlesztési lehetőségeket vázolhatunk fel?
A mintaterület a szakirodalmak alapján megalkotott rendszerbe való kategorizálásához és a fejlesztési lehetőségek felvázolásához kérdőíves vizsgálatra van szükség, melyek eredményeit szükséges a születendő terveknél figyelembe venni.
A zöldfelületek lehatárolásához Quantum GIS programot használtunk.
Szakirodalmi feldolgozás után megállapítható, hogy a jól funkcionáló városi tér átlátható, az anyaghasználata beleillik a környezetbe, a teret használókat szolgálja és kellemes ott tartózkodni. Egy jó közpark biztosítja a lakosság számára a szabadidő szabadtéren való elöltésének feltételeit a településen belül, bárki számára elérhető módon, azonban a szegedi egykori Media Markttal szemközti üres tér ezeknek a kritériumoknak nem felel meg. Ezért az érvényes rendezési tervhez alkalmazkodva, a kérdőívezés eredményeire támaszkodva két parkrendezési koncepciót is kidolgozunk.
A parktervezés során figyelembe vesszük a vonzáskörzetet, a megközelíthetőséget, a helyi adottságokat, a látogatósűrűséget és az ehhez mért területigényt, hiszen egy olyan közpark kialakítása, mely egészségesebbé, élhetőbbé teszi a lakókörnyéket nem csak a lakosok, de a városvezetés érdeke is.